wickkiey/tamil-wikipedia-chunked huggingface dataset:
# யுன்னான் ஓலைப் பாம்பு

## மேலும் வாசிக்க

- David P, Agarwal I, Athreya R, Mathew R, Vogel G, Mistry VK (2015). "Revalidation of *Natrix clerki* Wall, 1925, an overlooked species in the genus *Amphiesma* Duméril, Bibron & Duméril, 1854 (Squamata: Natricidae)". *Zootaxa* **3919** (2): 375–395.
- Guo P, Zhu F, Liu Q, Zhang L, Huang YY, Pyron RA (2014). "A taxonomic revision of the Asian keelback snakes, genus *Amphiesma* (Serpentes: Colubridae: Natricinae), with description of a new species". *Zootaxa* **3873** (4): 425–440. (*Hebius clerki*, new combination).
- Wall F (2025). "Notes on Snakes collected in Burma in 1924". *Journal of the Bombay Natural History Society* **30** (4): 805–821. (*Natrix clerki*, new species, p. 809).
# மலேசிய கூட்டரசு சாலை 54

**கோலா சிலாங்கூர்-கெப்போங் சாலை** அல்லது **கெப்போங் சாலை** அல்லது **மலேசிய கூட்டரசு சாலை** (ஆங்கிலம்: *Malaysia Federal Route 54*; அல்லது *Kuala Selangor–Kepong Road*); மலாய்: *Laluan Persekutuan Malaysia 54* அல்லது *Jalan Kuala Selangor–Kepong*) என்பது மலேசியா, சிலாங்கூர் மாநிலத்தில் உள்ள கூட்டரசு சாலை ஆகும்.  
இந்தச் சாலை 45.60 கிமீ (28.33 மைல்) நீளம் கொண்டது; மற்றும் கோலா சிலாங்கூர் அருகே உள்ள அசாம் ஜாவா நகரத்தையும் கோலாலம்பூர் மாநகருக்கு அருகில் உள்ள கெப்போங் நகரையும் இணைக்கிறது. மலேசிய கூட்டரசு சாலை 5 -இல் இருந்து கோலாலம்பூருக்குச் செல்லும் முதன்மைச் சாலையாக விளங்குகிறது  
கோலா சிலாங்கூர்-கெப்போங் சாலை, கோலாலம்பூர் மாநகரத்திற்குச் செல்வதற்கான ஒரு முக்கிய வழித்தடமாகவும் உள்ளது. 2011-ஆம் ஆண்டில் கோலாலம்பூர்-கோலா சிலாங்கூர் விரைவுச்சாலை *(Kuala Lumpur–Kuala Selangor Expressway)* (**LATAR Expressway**) கட்டப்படுவதற்கு முன்னர் கோலா சிலாங்கூர்-கெப்போங் சாலை தான் அப்பகுதியில் முதன்மைச் சாலையாக விளங்கியது.
# மலேசிய கூட்டரசு சாலை 54

## பொது

**மலேசிய கூட்டரசு சாலை** -இன் கிலோமீட்டர் **0**; கோலா சிலாங்கூர், அசாம் ஜாவா சிறு நகரில், மலேசிய கூட்டரசு சாலை 5-இன் சாலைப் பரிமாற்றத்தில் உள்ளது. இந்தச் சாலையில், செரி டாமன்சாரா–கெப்போங் பகுதியில் மலேசிய கூட்டரசு சாலை 5யின் கோலாலம்பூர் மத்திய வட்டச் சாலை 2 மட்டுமே கடந்து செல்கிறது.
# மலேசிய கூட்டரசு சாலை 54

## அமைவு

இந்த மலேசிய கூட்டரசு சாலை 54-க்கு வேறு மாற்று வழி இல்லை, மேலும் விசையுந்து பாதைகள் கொண்ட தனிப்பட்ட சாலைப் பிரிவுகள் எதுவும் இல்லை. 2020-ஆம் ஆண்டு வரை இஜோக்கில் இருந்து சுங்கை பூலோ வரை பல ஆபத்தான வளைவுகள் இருந்தன.  
தற்போது மலேசிய பொதுப்பணித் துறையினால் நான்கு வழிச்சாலையாக மேம்படுத்தப்பட்டு; அந்த ஆபத்தான வளைவுகள் அகற்றப்பட்டு நேர்கோட்டுச் சாலையாக உருவாக்கம் பெற்றுள்ளது.
# மலேசிய கூட்டரசு சாலை 54

## அமைவு

### சாலைத் தரம்

இந்தக் கூட்டரசு சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  
மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.
# மலேசிய கூட்டரசு சாலை 54

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# நேட்ரிக்சு

***நேட்ரிக்சு*** (*Natrix*) என்பது யூரேசியா முழுவதும் காணப்படும் பழைய உலக பாம்புகளின் ஒரு பேரினமாகும். இருப்பினும் *நேட்ரிக்சு தெசுல்லாட்டா* எகிப்திலும் *நே. அசுட்ரெப்டோபோரா* மற்றும் *நே. மவுரா* ஆகிய பாம்புகள் வடமேற்கு ஆப்பிரிக்காவிலும் வாழ்கின்றன. பொதுவாக *கொலுப்ரிடே* குடும்பத்தின் *நேட்ரிசினே* துணைக்குடும்பத்தில் உள்ள இவை பொதுவாகப் **புல் பாம்புகள்** என்றும் **தண்ணீர் பாம்புகள்** என்று அழைக்கப்படுகின்றன. ஆனால் பொதுவாக "புல் பாம்பு" மற்றும் "தண்ணீர் பாம்பு" என்றும் அழைக்கப்படும் வேறு சில பாம்பு சிற்றினங்கள் இந்தப் பேரினத்தில் இல்லை.
# நேட்ரிக்சு

## சிற்றினங்கள்

*நேட்ரிக்சு* பேரினத்தில் ஐந்து சிற்றினங்கள் உள்ளன. இப்பேரினத்தில் வாழ்ந்த ஐந்து சிற்றினங்கள் அழிந்துவிட்டன (புதைபடிவம் மட்டுமே).
| *நேட்ரிக்சு அஸ்ட்ரேப்டோபோரா* (சியோனே, 1885) | ஐபீரிய புல் பாம்பு | ஐபீரிய தீபகற்பம் (ஸ்பெயின் மற்றும் போர்த்துக்கல்-தெற்கு பிரான்சு, கடலோர வடமேற்கு ஆப்பிரிக்கா (மொராக்கோ, அல்ஜீரியா, லிபியா, துனிசியா) |  |
| --- | --- | --- | --- |
| *நேட்ரிக்சு கெல்வெட்டிகா* (லேசெபேட், 1789) | வரி புல் பாம்பு | தெற்கு பெரும் பிரிட்டன் உட்பட மேற்கு ஐரோப்பா |  |
| *நேட்ரிக்சு மவுரா* (லின்னேயஸ், 1758) | வைபெரின் தண்ணீர் பாம்பு | போர்த்துக்கல், ஸ்பெயின், பிரான்சு, வடமேற்கு இத்தாலி மற்றும் சுவிட்சர்லாந்து, வடமேற்கு ஆப்பிரிக்கா (மொராக்கோ, அல்ஜீரியா, லிபியா, துனிசியா) |  |
| *நேட்ரிக்சு நேட்ரிக்சு* (லின்னேயஸ், 1758) | புல் பாம்பு |  |  |
| †*நேட்ரிக்சு மெர்குரென்சிசு* இவானோவ், 2002 | அழிந்துபோன சிற்றினம் (மயோசீன் | செக்குடியரசு, பிரான்சு |  |
| - | †*நேட்ரிக்சு மிலினார்சுகி* ரேஜ், 1988 | அழிந்துபோன சிற்றினம் (இயோசீன்-மயோசீன்) | பிரான்சு |
| †*நேட்ரிக்சு பர்வ* சிண்ட்லர், 1984 | அழிந்துபோன சிற்றினம் (மயோசீன்) | போலந்து |  |
| †*நேட்ரிக்சு சான்சானியென்சிசு* (லார்டெட், 1851) | அழிந்துபோன சிற்றினம் (மயோசீன்  
== புவியியல் ==
பொதுவாக *நேட்ரிக்சு கெல்வெட்டிகா* என்று அழைக்கப்படும் வரி புல் பாம்பு மேற்கத்திய ஐரோப்பியத் வம்சாவளி பெரும்பாலும் தெற்கு பிரான்சிலும், தெற்கு ஐரோப்பிய தீபகற்பங்களில் உள்ள பாரம்பரியப் புகலிடங்களுக்கு வெளியேயும் காணப்படலாம். பொதுவான புல் பாம்பின் ஒரு பரம்பரையும் (*நே. நேட்ரிக்சு*) எசுகாண்டிநேவியா, மத்திய ஐரோப்பா மற்றும் பால்கன் தீபகற்பத்திலும் காணப்படுகிறது. |  |  |
# பவுலியா

**பவுலியா** (*Fowlea*) என்பது *கொலுபிரிடே* குடும்பத்தின் *நேட்ரிசினே* துணைக்குடும்பத்தில் உள்ள பாம்புகளின் பேரினமாகும். இந்தப் பேரினம் ஆசியாவில் காணப்படுகிறது.
# பவுலியா

## சிற்றினங்கள்

பின்வரும் சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.  
- *பவுலியா அசுபெரிமா* (பௌலெங்கர், 1891) -பௌலெங்கர் தண்ணீர் பாம்பு
- *பவுலியா பிளாவிபங்க்டாட்டா* (காலோவெல், 1860-மஞ்சள்-புள்ளி தண்ணீர் பாம்பு
- *பவுலியா மெலன்சோசுடா* (கிரேவன்கார்ஸ்ட், 1807) -சாவக்ம் தண்ணீர் பாம்பு
- *பவுலியா பிசுகேட்டர்* (சினைடர், 1799) - வரிக்கீறு தண்ணீர் பாம்பு
- *பவுலியா பங்சுலட்டா* (குந்தர், 1858) -புள்ளி தண்ணீர் பாம்பு
- பவுலியா சான்கிஜோகானிசு (பௌலெங்கர், 1890) -தூய யோவான் தண்ணீர் பாம்பு
- *பவுலியா இசுக்நுரென்பெர்கெரி* (கிராமர், 1977) -பட்டை கழுத்து தண்ணீர் பாம்பு
- *பவுலியா யுனிகலர்* -திக்ரி தண்ணீர் பாம்பு
- *பவுலியா யுன்னானென்சிசு* (ஆண்டர்சன், 1879) -யுன்னான் இடலைந் நிறத் தண்ணீர் பாம்பு  
இந்தப் பேரினத்தைச் சேர்ந்த பௌலெஞ்சர் தண்ணீர் பாம்பு மற்றும் வரிக்கீறு தண்ணீர் பாம்பு போன்ற சில பாம்புகள் *செனோக்ரோபிசு* பேரினத்திலிருந்து *பவுலியா* பெரினத்திற்கு மாற்றப்பட்டன.  
குறிப்பு: அடைப்புக்குறிக்குள் உள்ள இருசொற் பெயரீடு, இந்த சிற்றினங்கள் முதலில் *பெளலிய*வினைத் தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.
# இராணவானா பூனைப்பாம்பு

**இராணவானா பூனைப்பாம்பு** என்று பொதுவாக அழைக்கப்படும் *போயிகா இராணவானே* (*Boiga ranawanei*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினமானது இலங்கை பூர்வீகமாகக் கொண்ட அகணிய உயிரி. இராணவானா பூனைப்பாம்பு நடுத்தர அளவிலானது. இப்பாம்பின் நீளம் மூக்குப் பகுதியிலிருந்து குதம் வரை அதிக பட்சமாக ஆண் பாம்பில் 1105 மிமீ நீளமும் பெண் பாம்பில் 899 மிமீ வரை இருக்கும். பக்கவாட்டாகத் தட்டையான உடலைக் கொண்டுள்ளது. செதில்கள் மென்மையாகவும் வயிற்றுக் கவசங்கள் வெளிப்படையான அடையாளங்கள் இல்லாமல் காணப்படும். முதுகு மற்றும் தலையின் நிறம் மஞ்சள்-பழுப்பாகவும், பரந்த குறுக்கு அடர் பகுதியினைக் கொண்டுள்ளது. கீழ்ப் பக்கத்தில் இணைக்கப்படாத பழுப்பு நிறப் பட்டைகள் காணப்படும். வயிற்றுப் பகுதி வெளிர் மஞ்சள் நிறமானது. முதுகுப்புறத்தை விட இலகுவானது. முகப் பகுதியில் அடையாளங்கள் ஏதும் இல்லாமல் உள்ளது. வாலின் நிறம் உடலின் நிறத்தினை ஒத்துள்ளது.  
இந்தப் பூனைப்பாம்பின் சிற்றினப் பெயரான போ. இராணவானே தற்போது இலங்கையில் வனவிலங்கு சூழல் குறித்து விரிவான ஆய்வுகளை மேற்கொண்டு வரும் கே. பி. இராணவானாவை கௌரவிக்கும் வகையில் இடப்பட்டது.
# துர்காபர் காயசுதா

**துர்காபர் காயசுதா** (*Durgabar Kayastha*) இந்தியாவின் அசாம் மாநிலத்தில் காமரூபம் மண்டலம் காமக்யா பகுதியைச் சேர்ந்த ஓர் இலக்கியவாதி ஆவார். இவர் நன்கு அறியப்பட்ட மானசா கவிஞராகவும் 16-ஆம் நூற்றாண்டின் சிறப்பு மிக்க ஓஜா வல்லுநராகவும் இருந்தார்.  
இவரது முக்கிய படைப்புகளில் ஒன்றான பெகூலா உபாக்யானா, பெகூலா மற்றும் சந்த் சதாகர் கதைகளை விவரிக்கிறது. பதின்மூன்றாம் நூற்றாண்டில் சுகவி நாராயணனும் பதினாறாம் நூற்றாண்டின் தொடக்கத்தில் துர்காபரும் இந்தப் பாடல்களை எழுதுவதற்கு நீண்ட காலத்திற்கு முன்பே, இந்தக் கதையுடன் தொடர்புடைய பாடல்வரிகள் மேற்கு காமரூபத்திலும் வட வங்காளத்தின் பிற பகுதிகளிலும் புழங்கி வந்தன. துர்காபர் இயற்றிய பாடல்கள் துர்காபரி என்று அழைக்கப்படுகின்றன. துர்காபர் காயசுதா மாதவ கந்தலியின் இராமாயணத்தை பாடல்களாக இயற்றினார். தானும் புதிதாகச் சில பாடல்களைப் புனைந்தார். இவை அனைத்தும் சேர்த்து மொத்தம் ஐம்பத்தெட்டு பாடல்கள் உள்ளன. இந்தப் பாடல்கள் வெவ்வேறு மரபார்ந்த ராகங்களின் அடிப்படையில் இசைக்கப்பட்டன. துர்காபர் காயசுதா ஓஜாபாலி நாட்டுப்புற நடனத்தில் இசைக்கும் வகையில் இராமாயணத்தை இயற்றினார்.
# நிக்கோபார் பூனைப்பாம்பு

**நிக்கோபார் பூனைப்பாம்பு** என்று பொதுவாக அழைக்கப்படும் ***போயிகா வாலாச்சி*** (*Boiga wallachi*) *கொலுப்ரிடே* குடும்பத்தைச் சேர்ந்த பின்புறம் நோக்கி விடப்பல்லினைக் பாம்பு சிற்றினமாகும். இந்த சிற்றினம் நிக்கோபார் தீவுகளில் மட்டுமே காணப்படும் அகணிய உயிரி ஆகும்.
# நிக்கோபார் பூனைப்பாம்பு

## புவியியல் வரம்பு

*போ. வாலாச்சி* பெரிய நிக்கோபார் மற்றும் சிறிய நிக்கோபார் தீவுகளில் காணப்படுகிறது.
# நிக்கோபார் பூனைப்பாம்பு

## சொற்பிறப்பியல்

*வாலாச்சி* என்ற குறிப்பிட்ட சிற்றினப் பெயர், அமெரிக்க ஊர்வனவியலாளர் வான் வாலாக்கின் நினைவாக இடப்பட்டுள்ள.
# நிக்கோபார் பூனைப்பாம்பு

## விளக்கம்

*போ. வாலாச்சி* இப்பேரினத்தில் உள்ள சிற்றினங்களில் நடுத்தர அளவிலானது. இதன் நீளம் மூக்குத்தண்டிலிருந்து குதம் வரை 73.5 முதல் 105.0 செ.மீ வரை இருக்கும். கண்கள் பெரியவை. தோள்பட்டை இலவங்கப்பட்டை நிறத்தில் ஓரங்களில் பழுப்பு நிற ஆலிவ் நிறமாகக் காணப்படும். வயிறு அடர் வண்ணத்தில், வட்டமான புள்ளிகளுடன் மஞ்சள் நிறத்தில் காணப்படும்.
# நிக்கோபார் பூனைப்பாம்பு

## சூழலியல்

*போ. வாலாச்சி* இரவில் சுறுசுறுப்பாகக் காணப்படும் பாம்பு. இது இடையூறு இல்லாத வெப்பமண்டல ஈரமான காடுகளில், 300 முதல் 400 மீட்டர் உயரப் பகுதிகளில் வாழ்கிறது. இது நிலப்பரப்பில் வாழும் பாம்பாகும். முட்டைகளை உணவாக உட்கொள்ளும் இப்பாம்பின் மற்ற இரை தவளைகளும் சிறிய விலங்குகளும் ஆகும்.
# நிக்கோபார் பூனைப்பாம்பு

## இனப்பெருக்கம்

*போ. வாலாச்சி* முட்டையிட்டு இனப்பெருக்கம் செய்யக்கூடியது.
# நிக்கோபார் பூனைப்பாம்பு

## பாதுகாப்பு

2013ஆம் ஆண்டு நிலவரப்படி *போ. வாலாச்சி* எண்ணிக்கை நிலையானதாகத் தோன்றியது. இருப்பினும் இவை 2004 இந்தியப் பெருங்கடல் சுனாமியின் போது கணிசமாகக் குறைந்திருக்கலாம். *போ. வாலாச்சி* தீவனத்திற்காக மானுடவியல் வாழ்விடங்களுக்குள் நுழைகிறது. இத்தகைய சூழலில் இவை தொடர்ந்து இந்த வாழ்விடங்களில் இருக்க முடியுமா என்பது தெளிவாகத் தெரியவில்லை. இந்த சிற்றினம் பெரிய நிக்கோபார் உயிர்க்கோளக் காப்பகத்திற்குள் காணப்படுகின்றன. இருப்பினும் இந்த வாழிடத்தில் போதுமான பாதுகாப்பு இல்லை.
# காதலி நாச்சியார்

**காதலி நாச்சியார்** என்பவர் இராமநாதபுரத்தின் அரசி மற்றும் ரகுநாத கிழவன் சேதுபதி மன்னரின் மனைவி ஆவார். புதுக்கோட்டை மன்னர் இராயரகுநாத தொண்டைமான் மற்றும் நமன தொண்டைமான் தங்கையான காதலி நாச்சியார், சிறந்த வீராங்கனையாக விளங்கியதால் அவரை மன்னர் தமது பட்ட மகிஷியாக ஏற்றுக்கொண்டார். ‘காதலி ‘ராமேஸ்வரத்தில் உள்ள அம்மனான ‘பர்வத வர்த்தினி ‘ யின் தமிழ்ப்பெயர் சுருக்கம் என்று தெரிகிறது. (பர்வதவர்த்தினி – மலை வளர் காதலி).
# காதலி நாச்சியார்

## பணிகள்

மன்னரைப் போன்று இந்தப் பெண்மணியும் ஆன்மீகப் பணிகளில் மிகவும் அக்கறை காட்டி வந்தார் தஞ்சைப் பேரரசின் இராஜ இராஜ சோழனது அன்புக் கிழத்தியான உலக மகா தேவியைப் போன்று இராணியார் சில அறக் கொடைகளை வழங்கியிருப்பதை இராமநாதபுரம் சமஸ்தான ஆவணங்கள் தெரிவிக்கின்றன.  
இராமேஸ்வரம் திருக்கோயிலில் கோயில் உள்துறைக் கட்டளைக்கு திரு உத்திரகோச மங்கையை அடுத்த மேலச் சீத்தை என்ற கிராமத்தை கி.பி. 1693ல் இந்த இராணியார் வழங்கியதைச் செப்பேட்டு வாசகம் ஒன்று தெரிவிக்கின்றது. அடுத்து கி.பி. 1709ல் தனுஷ்கோடியில் அந்தணர்களது அக்கிரஹாரம் அமைவதற்கு தேவகோட்டைப் பகுதி களத்தூர் எனற கிராமத்தை இவர் தானம் வழங்கியது இன்னொரு செப்பேட்டின் மூலம் தெரியவருகிறது. இவைகளைப் போன்றே சேதுப் பயணிகளது பயன்பாட்டிற்கென எம்மண்டலமுங் கொண்டான் என்ற கிராமத்தினைத் தானமாக வழங்கியதை இராமநாதபுரம் சமஸ்தான ஆவணங்கள் தெரிவிக்கின்றன. அந்த அன்ன சத்திரம் இன்றும் இராமநாதபுரம் இராமேஸ்வரம் தேசிய நெடுஞ்சாலையில் உச்சிப்புளி என்ற இடத்தில் செயலற்று இருந்து வருகிறது. அந்தக் கிராமம் இன்று என்மனம் கொண்டான் என்ற பெயரில் வழக்கில் உள்ளது.  
கிழவன் சேதுபதியின் களத்தூர் செப்பேடு கிபி 1709 ல் வெளியிடப்பட்டது. இச்செப்பேட்டில் " ரெகுநாத சேதுபதி காத்த தேவரவர்கள் தர்மபத்நியான ராய தொண்டைமானார் புத்ரி ரெகுநாத ராய தொண்டைமானார் சகோதரியான காதலி நாச்சியாரவர்கள் " இராணியார் என குறிக்கப்படுகிறார்.  
1710 ஆம் ஆண்டு கிழவன் சேதுபதி இறந்தபோது அவருடன் காதலி நாச்சியாரும் மற்றும் கிழவன் சேதுபதியின் மற்ற 46 மனைவியரும் உடன் கட்டை ஏறினர்.
# ஆராம் ஷா

**ஆராம் ஷா** (ஆங்கிலம்: Aram Shah, ; 1176 – சூன் 1211) மம்லூக் சுல்தானகத்தின் இரண்டாவது சுல்தான் ஆவார். குத்புத்தீன் ஐபக்கின் எதிர்பாராத இறப்பிற்குப் பிறகு இவர் இலாகூரில் இருந்து அரியணையை குறுகிய காலத்திற்குக் கொண்டிருந்தார். பிறகு சம்சுத்தீன் இல்த்துத்மிசால் தோற்கடிக்கப்பட்டு அரியணையில் இருந்து இறக்கப்பட்டார். இல்த்துத்மிசு தில்லியில் இருந்து ஆட்சி செய்யத் தொடங்கினார்.
# ஆராம் ஷா

## பூர்வீகம்

ஆராம் ஷா அறியப்பட்டிராத நபர் ஆவார். சுல்தானாக இருந்த குத்புத்தீன் ஐபக்குடன் இவருக்கு என்ன உறவு முறை என்பது தெளிவாகத் தெரியவில்லை. மின்ஹஜ்-இ சிராஜ் ஜுஸ்ஜனியின் *தபாகத்-இ நசீரி* போன்ற நூலின் சில கையெழுத்துப் பிரதிகளில் ஒரு பிரிவின் தலைப்பில் இவரது பெயருக்குப் பிறகு "பின் ஐபக்" (பொருள்: குதுபிதீன் ஐபக்கின் மகன்) என்ற சொற்கள் காணப்படுகின்றன. பிந்தைய எழுத்தாளர்கள் இவரை ஐபக்கின் ஒரு மகன் என்று நம்பினர். எனினும், தலைப்பில் "பின் ஐபக்" என்று உள்ள சொற்கள் ஓர் எழுத்தரால் தவறாகச் சேர்க்கப்பட்டவையாக இருக்கலாம். மின்ஹஜ்-இ சிராஜ் நூல் முழுவதும் ஐபக்கின் வெறும் மூன்று மகள்களை மட்டுமே குறிப்பிடுகிறார். அடா-மாலிக் ஜுவய்னியின் *தரிக்-இ ஜகான்குசாய்* நூலானது வெளிப்படையாக ஐபக்குக்கு எந்த ஒரு மகனும் இல்லை என்று குறிப்பிடுகிறது. இவரைப் பற்றி தெரிந்த ஒரே தகவல் ஐபக்குக்குப் பிறகு இவர் இலாகூரில் இருந்து அவருக்குப் பதிலாக ஆட்சி செய்தார் என்பதாகும்.
# ஆராம் ஷா

## ஆட்சி

1210இல் இலாகூரில் ஒரு விளையாட்டுப் போட்டியின் போது எதிர்பாராதவிதமாக குத்பல்தீன் ஐபக் இறந்தார். அவர் அவருக்கு அடுத்த சுல்தானைப் பெயரிடவில்லை. இராச்சியத்தில் குழப்பத்தைத் தடுப்பதற்காக இலாகூரில் இருந்த துருக்கிய உயர்குடியினர் (*மாலிக்குகள்* மற்றும் *அமீர்கள்*) ஆராம் ஷாவை ஐபக்குக்குப் பிந்தைய சுல்தானாக இலாகூரில் நியமித்தனர். எனினும், சுல்தானகத்தின் வேறுபட்ட பகுதிகளில் இருந்த துருக்கிய உயர்குடியினர் இவர் அரியணைக்கு வந்ததை எதிர்த்தனர். வங்காளத்தின் கல்சி உயர்குடியினர் போன்ற அதில் சிலர் இவருக்கு எதிராகக் கிளர்ச்சியில் ஈடுபட்டனர். 16 ஆம் நூற்றாண்டு வரலாற்றாளர் பெரிஷ்தாவின் கூற்றுப்படி, இராச்சியமானது அண்டை ஆட்சியாளரான முல்தானின் நசிரதீன் கபாச்சாவிடம் இருந்து ஒரு படையெடுப்பாளும் பாதிக்கப்பட்டது என்று குறிப்பிடுகிறார்.  
இராணுவ நீதி நிர்வாகி (*அமீர்-இ-தத்*) அலி-யி இசுமாயிலால் தலைமை தாங்கப்பட்ட ஒரு குழுவானது அரியணையை ஆக்கிரமிக்க சம்சுத்தீன் இல்த்துத்மிசுக்கு அழைப்பு விடுத்தது. இல்த்துத்மிசு ஐபக்கின் இன்னொரு முன்னாள் அடிமையும், பதாவுனின் ஆளுநரும் ஆவார். தனது பணியில் தனிச்சிறப்பு மிக்க பெயரைப் பெற்றிருந்தார். ஐபக்கால் இவர் மகன் என்று அழைக்கப்பட்டுள்ளார். இதன் காரணமாக உயர் குடியினர் அரியணைக்கு ஒரு சிறந்த தேர்வு இவர் எனக் கருதினர். இல்த்துத்மிசு தில்லியை நோக்கி அணி வகுத்தார். அங்கு ஆட்சியைக் கைப்பற்றினார். ஆராம் ஷாவின் படைகளை பக்-இ சுட் என்ற இடத்தில் பின்னர் தோற்கடித்தார். *தபாகத்-இ நசீரி* நூலின்படி ஆராம் ஷா "உயிர்த் தியாகம்" செய்தார். இவர் யுத்த களத்தில் இறந்தாரா அல்லது ஒரு போர்க் கைதியாக மரண தண்டனைக்கு உட்படுத்தப்பட்டாரா என்பது தெளிவாகத் தெரியவில்லை. இவரது முக்கியமான அதிகாரிகளில் இருவர் ஆக்சன்கர் மற்றும் பரூக் ஷா ஆகியோர் ஆவர். அவர்கள் யுத்த களத்தில் கொல்லப்பட்டனர். இல்த்துத்மிசு இறுதியாகத் தன்னுடைய ஆட்சியை நிலைப்படுத்தினார். தில்லியில் இருந்து ஆட்சி செய்யத் தொடங்கினார்.
# பல்வீர் சிங் லுத்ரா

பல்வீர் சிங் லுத்ரா (***Balvir Singh Luthra***) என்பவர் இந்தியாவின் ராஜஸ்தான் மாநிலத்தைச் சேர்ந்த அரசியல்வாதி ஆவார். ராஜஸ்தான் சட்டப்பேரவையின் முன்னாள் உறுப்பினரான இவர் ராய்சிங்நகர் சட்டமன்றத் தொகுதியில் பாரதிய ஜனதா கட்சி சார்பாக போட்டியிட்டு வெற்றி பெற்றிருந்தார்.
# பல்வீர் சிங் லுத்ரா

## ஆரம்பகால வாழ்க்கை மற்றும் கல்வி

1962 இல் இராசத்தான் மாநிலத்திலுள்ள சிறீ கங்காநகரில் பிறந்தார். 1984 இல் ராஜஸ்தான் பல்கலைக்கழகத்தில் பட்டம் பெற்றார்.
# போயிகா தனக்ஜம்பென்னா

**போயிகா தனக்ஜம்பென்னா** (*Boiga tanahjampeana*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினம் ஆகும். இப்பாம்பு மரங்களில் வாழக்கூடியது. ஆண் பாம்பின் உடல் நீளம் 12.6 செ.மீ. வரையும், பெண் பாம்பில் உடல் நீளம் 14.4 வரையும் இருக்கும். பக்கவாட்டில் தட்டையான, அகன்ற முதுகு செதில்களுடன், பெரிய தலைகளுடன் இப்பாம்பு காணப்படும். இந்தச் சிற்றினம் *போ. மெலனோட்டா*வுடன் நெருங்கிய தொடர்புடையது.
# போயிகா தனக்ஜம்பென்னா

## புவியியல் வரம்பு

இந்தப் பாம்பு இந்தோனேசியாவில் தனக்ஜம்பென்னா தீவு, சுலவேசி செலாடன் மாகாணம் ஆகிய பகுதிகளில் காணப்படுகிறது.
# லால் சௌக் சட்டமன்றத் தொகுதி

**லால் சௌக் சட்டமன்றத் தொகுதி** (*Lal Chowk Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். சிறிநகர் மாவட்டத்தில் உள்ள லால் சௌக், சிறிநகர் மக்களவைத் தொகுதியின் ஒரு பகுதியாகும்.
# லால் சௌக் சட்டமன்றத் தொகுதி

## சட்டப்பேரவை உறுப்பினர்கள்

| 2024 | சேக் அக்சன் அகமது | ஜம்மு காஷ்மீர் தேசிய மாநாட்டு கட்சி |
| --- | --- | --- |
# இராசத்தான் பல்கலைக்கழகம்

**இராசத்தான் பல்கலைக்கழகம்** (***University of Rajasthan-**RU*) என்பது இந்தியாவின் இராசத்தான் மாநிலத் தலைநகரான செய்ப்பூரில் அமைந்துள்ள பல்கலைக்கழகம் ஆகும். மாநில அரசின் ஆளுகைக்குட்பட்ட இப்பல்கலைக்கழகம் 1947 ஆம் ஆண்டில் மாநில சட்டமன்றத்தின் சட்டத்தால் நிறுவப்பட்டுள்ளது. இப்பிராந்தியத்தில் முக்கிய நிறுவனமாக அங்கீகரிக்கப்பட்டுள்ள இந்தப் பல்கலைக்கழகத்தின் வளாகங்கள் மற்றும் இணைப்புக் கல்லூரிகளில் சுமார் 100,000 க்கும் மேற்பட்ட மாணவர்கள் பயிலும் மாநிலத்தின் மிகப்பெரிய பல்கலைக்கழக அமைப்புகளில் ஒன்றாகும். இராசத்தான் மாநில ஆளுநர் இப்பல்கலைக்கழக வேந்தராக பொறுப்பு வகிப்பார்.
# இராசத்தான் பல்கலைக்கழகம்

## வளாகம்

ஜெய்ப்பூரின் முதுகெலும்பு என்றழைக்கப்படும் சவகர்லால் நேரு மார்க் பகுதியில் சுமார் 285.29 ஹெக்டேர் (705.0) ஏக்கர் பரப்பளவில் பரவியுள்ள இந்த மைய வளாகத்தில் பல்வேறு துறைகள், நூலகங்கள், விளையாட்டு வளாகங்கள் போன்றவற்றை தன்னகத்தே கொண்டுள்ளது. இப்பல்கலைக்கழகம் விளையாட்டுகள் மற்றும் விளையாட்டுகளுக்கு அதிக முன்னுரிமை அளித்து வருகியது. பல்கலைக்கழகத்தில் ஒரு நவீன விளையாட்டு வளாகம் மற்றும் ஒரு நீச்சல் குளம் அமைந்துள்ளது. முன்னர் பல தேசிய அளவிலான நீச்சல் போட்டிகள் மற்றும் பல்கலைக்கழகங்களுக்கு இடையிலான தேசிய போட்டிகள் நடக்கும் இடமாக இவ்வளாகம் இருந்து வருகிறது.
# இராசத்தான் பல்கலைக்கழகம்

## அமைப்பும் நிர்வாகமும்

### இணைந்த கல்லூரிகள்

இதன் அதிகார வரம்பு தௌசா மற்றும் செய்ப்பூர் ஆகிய இரு மாவட்டங்களில் பரவியுள்ளது. 2018 ஆண்டு இராசத்தான் பல்கலைக்கழகம் தனது 255 இணைப்பு கல்லூரிகளின் பட்டியலை வெளியிட்டுள்ளது. சில இணைப்புக் கல்லூரிகளின் பட்டியல் பின்வருமாறு:  
- ராவத் பி. ஜி. பெண்கள் கல்லூரி
- ஸ்ரீ சத்ய சாய் பி. ஜி. மகளிர் கல்லூரி
# இராசத்தான் பல்கலைக்கழகம்

## அமைப்பும் நிர்வாகமும்

### உறுப்புக் கல்லூரிகள்

- பல்கலைக்கழகம் வர்த்தக கல்லூரி
- பல்கலைக்கழக வணிகவியல் கல்லூரி
- பஜன் லால் சர்மா - ராஜஸ்தானின் முதல்வர்
- ரோஹித் போஹ்ரா, அரசியல்வாதி மற்றும் தொழிலதிபர்
- டி. பி. சர்மா - சமூக ஆர்வலர்
- ஜெயேந்திரா கே. - இயற்பியலாளர்
- பூபேந்திர ஜடாவத் - நடிகர்
- ராம்குமார் சிங் - பத்திரிகையாளர், எழுத்தாளர் மற்றும் திரைக்கதை எழுத்தாளர்
- விபூதி பூஷன் சர்மா - அதிகாரத்துவவாதி, வழக்கறிஞர்
- வித்யாதர் கோவிந்த் ஓக் - அதிகாரத்துவம், அலகாபாத் உயர் நீதிமன்ற முன்னாள் தலைமை நீதிபதி
- வினீத் சோனி - உயிரியலாளர்
- அனுமான் பெனிவால் - அரசியல்வாதி
- ஜுஹைர் அல்-சூன், இராஜதந்திரி, இந்தோனேசியாவுக்கான பாலஸ்தீன தூதர் (2018-தற்போது வரை)
- யோகேந்திர யாதவ், அரசியல்வாதி மற்றும் வாக்கு கணிப்பாளர்
- லலித் யாதவ் (அரசியல்வாதி), அரசியல்வாதி மற்றும் உறுப்பினர் ராஜஸ்தான் சட்டமன்றதிற்கு,2023 இல் முண்டாவார் சட்டப்பேரவைத் தொகுதியிலிருந்து தேர்ந்தெடுக்கப்பட்டார்.
- மனிஷ் யாதவ், அரசியல்வாதி மற்றும் ராஜஸ்தான் சட்டமன்ற உறுப்பினர் அரசியல்வாதி மற்றும் 18வது மக்களவை உறுப்பினர்.
# சிறிநகர் மக்களவைத் தொகுதி

**சிறிநகர் மக்களவை தொகுதி** (*Srinagar Lok Sabha constituency*) என்பது வட இந்தியாவில் சம்மு காசுமீரின் சிறிநகர் மாவட்டத்தில் உள்ள ஐந்து இந்திய நாடாளுமன்ற மக்களவைத் தொகுதிகளில் ஒன்றாகும்.
# சிறிநகர் மக்களவைத் தொகுதி

## சட்டமன்றத் தொகுதிகள்

சிறிநகர் மக்களவைத் தொகுதி பின்வரும் சட்டமன்றத் தொகுதிகளை உள்ளடக்கியதாகும்.
| 17 | கங்கன் (ப.கு.) | கந்தர்பால் | மியான் மெகார் அலி | ஜம்மு காஷ்மீர் தேசிய மாநாட்டு கட்சி |  |
| --- | --- | --- | --- | --- | --- |
| 18 | கந்தர்பால் | உமர் அப்துல்லா | ஜம்மு காஷ்மீர் தேசிய மாநாட்டு கட்சி |  |  |
| 19 | ஹஸ்ரத்பால் | ஸ்ரீநகர் | சல்மான் சாகர் | ஜம்மு காஷ்மீர் தேசிய மாநாட்டு கட்சி |  |
| 20 | கன்யார் | அலி முகமது சாகர் | ஜம்மு காஷ்மீர் தேசிய மாநாட்டு கட்சி |  |  |
| 21 | ஹப்பா கடல் | சமிம் பிர்தாசு | ஜம்மு காஷ்மீர் தேசிய மாநாட்டு கட்சி |  |  |
| 22 | லால் சௌக் | சேக் அக்சன் அகமது | ஜம்மு காஷ்மீர் தேசிய மாநாட்டு கட்சி |  |  |
| 23 | சென்னாபோரா | முசுதாக் குரோ | ஜம்மு காஷ்மீர் தேசிய மாநாட்டு கட்சி |  |  |
| 24 | ஜாதிபால் | தன்வீர் சாதிக் | ஜம்மு காஷ்மீர் தேசிய மாநாட்டு கட்சி |  |  |
| 25 | ஈதகாக் | முபாரக் குல் | ஜம்மு காஷ்மீர் தேசிய மாநாட்டு கட்சி |  |  |
| 26 | மத்திய சால்டெங் | தாரிக் அமீத் கர்ரா | இந்திய தேசிய காங்கிரசு |  |  |
| 29 | கான் சாகிப் | புட்காம் | சைப் உத் தின் பட் | ஜம்மு காஷ்மீர் தேசிய மாநாட்டு கட்சி |  |
| 30 | சரார்-இ-ஷரீப் | அப்துல் ரஹீம் ராத்தர் | ஜம்மு காஷ்மீர் தேசிய மாநாட்டு கட்சி |  |  |
| 31 | சதுரா | அலி முகமது தார் | ஜம்மு காஷ்மீர் தேசிய மாநாட்டு கட்சி |  |  |
| 32 | பாம்பூர் | புல்வாமா | ஹஸ்னைன் மசூதி | ஜம்மு காஷ்மீர் தேசிய மாநாட்டு கட்சி |  |
| 33 | டிரால் | ரபீக் அகமது நாயக் | ஜம்மு காஷ்மீர் தேசிய மாநாட்டு கட்சி |  |  |
| 34 | புல்வாமா | வகீத் உர் ரகுமான் பாரா | சம்மு காசுமீர் மக்களின் சனநாயக கட்சி |  |  |
| 35 | ராஜபோரா | குலாம் மோகி உதின் மிர் | ஜம்மு காஷ்மீர் தேசிய மாநாட்டு கட்சி |  |  |
| 37 | சோபியன் | சோபியன் | சபீர் அகமது குல்லே | சுயேச்சை | } |
# சிறிநகர் மக்களவைத் தொகுதி

## நாடாளுமன்ற உறுப்பினர்கள்

| 1967 | பக்சி குலாம் மொகமது | சுயேச்சை |
| --- | --- | --- |
| 1977 | அக்பர் ஜெகன் அப்துல்லா | ஜம்மு காஷ்மீர் தேசிய மாநாட்டு கட்சி |
| 1980 | பாரூக் அப்துல்லா |  |
| 1983^ | அப்துல் ரஷீத் காபுலி |  |
| 1984 |  |  |
| 1989 | முகமது சாபி பட் |  |
| 1996 | குலாம் முகமது மிர் மகாமி | இந்திய தேசிய காங்கிரசு |
| 1998 | உமர் அப்துல்லா | ஜம்மு காஷ்மீர் தேசிய மாநாட்டு கட்சி |
| 1999 |  |  |
| 2004 |  |  |
| 2009 | பாரூக் அப்துல்லா |  |
| 2014 | தாரிக் அமீத் கர்ரா | சம்மு காசுமீர் மக்களின் சனநாயக கட்சி |
| 2017^ | பாரூக் அப்துல்லா | ஜம்மு காஷ்மீர் தேசிய மாநாட்டு கட்சி |
| 2019 |  |  |
| 2024 | அகா சையத் ருகுல்லா மெக்தி |  |
^ இடைத்தேர்தல்
# பண்டார் செரி டாமன்சாரா

**பண்டார் செரி டாமன்சாரா** (மலாய்; ஆங்கிலம்: *Bandar Sri Damansara*); சீனம்: 斯里白沙罗镇) என்பது மலேசியா, சிலாங்கூர், பெட்டாலிங் மாவட்டத்தில் (*Petaling District*) 5.49 ச.கி.மீ பரப்பளவில் அமைந்துள்ள புறநகர்ப் பகுதி ஆகும்.  
பண்டார் செரி டாமன்சாரா நகரியம் இரண்டு பிரிவுகளாக பிரிக்கப்பட்டுள்ளது; வடக்கில் **SD1-SD5** பிரிவு; மற்றும் தெற்கில் **SD7-SD15** பிரிவு; இந்த இரண்டு பிரிவுகளும் கோலா சிலாங்கூர்-கெப்போங் நெடுஞ்சாலையால் பிரிக்கப்பட்டுள்ளன.
# பண்டார் செரி டாமன்சாரா

## அமைவு

இந்த நகரியம், வணிக மற்றும் குடியிருப்புப் பகுதிகளின் கலவைகள் கொண்ட அமைப்பைக் கொண்டுள்ளது. பண்டார் செரி டாமன்சாரா என்பது பெட்டாலிங் ஜெயா உத்தாரா 9 (*Petaling Jaya Utara 9*) (**PJU 9**) எனும் மாவட்டக் குறியீட்டுடன், கிள்ளான் பள்ளத்தாக்கில் அமைந்துள்ள ஒரு குடியிருப்பு; மற்றும் வணிக மண்டலமாகும்.  
பண்டார் செரி டாமன்சாரா நகரியத்தின் வடக்கே டாமன்சாரா பெர்டானா (*Petaling Jaya Utara 8*) (**PJU 8**) குடியிருப்பு பகுதியும்; கிழக்கே டாமன்சாரா டாமாய் (*Petaling Jaya Utara 10*) (**PJU 10**) குடியிருப்பு பகுதியும் உள்ளன.
# பண்டார் செரி டாமன்சாரா

## அருகாமை குடியிருப்புகள்

- கெப்போங்
- கோத்தா டாமன்சாரா (PJU 5)
- பண்டார் உத்தாமா டாமன்சாரா (PJU 6)
- முத்தியாரா டாமன்சாரா (PJU 7)
- பண்டார் மஞ்சலாரா
- சியராமாஸ்
- வலென்சியா  
பெட்டாலிங் ஜெயாவில் கோலாலம்பூரின் அஞ்சல் குறியீட்டைப் பயன்படுத்தும் ஒரே நகரியம் இந்தப் பண்டார் செரி டாமன்சாரா ஆகும்.
# பண்டார் செரி டாமன்சாரா

## சாலை போக்குவரத்து

பண்டார் செரி டாமன்சாராவிற்குக் கீழ்க்காணும் சாலைகளின் வழியாகச் செல்லலாம்.  
- கிள்ளான் பள்ளத்தாக்கு புதிய விரைவுச்சாலை
- வடக்கு-தெற்கு விரைவுச்சாலை, வடக்கு வழித்தடம்
- இசுபிரிண்ட் விரைவுச்சாலை பெஞ்சாலா இணைப்பு
- கோலாலம்பூர் மத்திய வட்டச் சாலை 2
- கோலா சிலாங்கூர்-கெப்போங் நெடுஞ்சாலை
- டாமன்சாரா-பூச்சோங் விரைவுச்சாலை
- டூத்தா–உலு கிள்ளான் விரைவுச்சாலை
# பண்டார் செரி டாமன்சாரா

## சாலை போக்குவரத்து

### எம்ஆர்டி போக்குவரத்து

பண்டார் செரி டாமன்சாராவிற்குக் கீழ்க்காணும் எம்ஆர்டி தொடருந்து நிலையங்களின் வழியாகச் செல்லலாம்.  
<p> செரி டாமன்சாரா பாராட் எம்ஆர்டி நிலையம்
<p> செரி டாமன்சாரா சென்ட்ரல்
<p> செரி டாமன்சாரா தீமோர் எம்ஆர்டி நிலையம் புத்ராஜெயா வழித்தடம்</p>
# பண்டார் செரி டாமன்சாரா

## சாலை போக்குவரத்து

### பேருந்து போக்குவரத்து

பண்டார் செரி டாமன்சாராவிற்குக் கீழ்க்காணும் **ரேபிட் கேஎல்** பேருந்துகளின் மூலமாகச் செல்லலாம்.  
- முத்தியாரா டாமன்சாரா எம்ஆர்டி நிலையம்
- கெப்போங் சென்ட்ரல்.
- முத்தியாரா டாமன்சாரா எம்ஆர்டி நிலையம்
- பண்டார் உத்தாமா எம்ஆர்டி நிலையம்
# இந்தியத் தலைமை நில அளவையாளர்

**இந்தியத் தலைமை நில அளவையாளர்** (*Surveyor General of India*),இந்திய அரசின் அறிவியல் மற்றும் தொழில்நுட்ப அமைச்சகத்தின் கீழ் இயங்கும் நில அளவைத் துறையின் தலைவர் ஆவார். பிரித்தானிய இந்தியாவின் முதல் தலைமை நில அளவையாளர் காலின் மெக்கன்சி (1815–1821) ஆவார். நடப்பு தலைமை நில அளவையாளர் *ஹிதேஷ் குமார் எஸ். மக்வானா* இஆப ஆவார்.
# இந்தியத் தலைமை நில அளவையாளர்

## வரலாறு

இந்தியத் தலைமை ஆளுநர் ராபர்ட் கிளைவ் 1810ஆம் ஆண்டில் சென்னை மாகாணத்திற்குட்பட்ட மைசூர் இராச்சியப் பகுதிகளை நில அளவை செய்ய காலின் மெக்கன்சி நியமிக்கப்பட்டார்.
இந்தியத் தலைமை அளவையாளர்களும், பதவிக்காலமும்
# இந்தியத் தலைமை நில அளவையாளர்

## இந்தியத் தலைமை நில அளவையார்கள்

- 6 நவம்பர் 2023 - தலைவர்: ஹிதேஷ் குமார் எஸ். மக்வானா
# இந்தியத் தலைமை நில அளவையாளர்

## இதனையும் காண்க

- இந்திய நில அளவைத் துறை
- பெரிய இந்திய நெடுவரை வில் (Trigonometrical Survey of India)
- நயின் சிங் ராவத்
# அக்வினாஸ் கல்லூரி, எடகொச்சின்

Aquinas College, Edacochin என்பது எடகொச்சியில் அமைந்துள்ள ஒரு மதச்சார்பற்ற கலை மற்றும் அறிவியல் கல்லூரி. கொச்சின் பிஷப் ஜோசப் குரீத்தராவால் 1981 ஆம் ஆண்டு நிறுவப்பட்ட கல்லூரி, கொச்சின் ரோமன் கத்தோலிக்க மறைமாவட்டத்தால் நிர்வகிக்கப்படுகிறது. கோட்டயத்தில் உள்ள மகாத்மா காந்தி பல்கலைக்கழகத்துடன் இணைந்த கல்லூரி, உதவிபெறும் மற்றும் சுயநிதி பிரிவில் ஏழு இளங்கலைப் படிப்புகளையும் ஐந்து முதுகலை திட்டங்களையும் வழங்குகிறது. தேசிய மதிப்பீடு மற்றும் அங்கீகார கவுன்சிலால் மூன்றாவது சுழற்சியில் அதன் அங்கீகாரச் செயல்பாட்டில் கல்லூரிக்கு B+ கிரேடு வழங்கப்பட்டது. கல்லூரி அதன் ரூபி ஜூபிலியை 2021 இல் கொண்டாடியது.
# அக்வினாஸ் கல்லூரி, எடகொச்சின்

## சுருக்கமான வரலாறு

இக்கல்லூரியானது 1981 ஆம் ஆண்டு மறைந்த கொச்சி பிஷப் ஜோசப் குரீத்தராவால் நிறுவப்பட்டது. அக்டோபர் 1981 முதல் கொச்சின் மறைமாவட்டத்திற்கு ஒரு கல்லூரி தொடங்க அரசாங்கத்திடம் இருந்து அனுமதி வழங்கப்பட்டது. ஆரம்பத்தில் பட்டப்படிப்புக்கு முந்தைய படிப்பு மட்டுமே இருந்தது. கல்லூரி ஃபோர்ட் கொச்சியில் தற்காலிகமாக செயல்படத் தொடங்கியது, பின்னர் அது 1982 ஜூன் 17 அன்று எடாகொச்சிக்கு மாற்றப்பட்டது. 1991 இல் இயற்பியல் பட்டப்படிப்பு அறிமுகப்படுத்தப்பட்டது, அதைத் தொடர்ந்து கணிதம் மற்றும் பொருளாதாரம், வணிகம் மற்றும் ஆங்கிலம். இக்கல்லூரி 1994 இல் தரம் உயர்த்தப்பட்டது. 2000 ஆம் ஆண்டில் இயற்பியல் பற்றிய முதல் முதுகலை படிப்பு தொடங்கப்பட்டது. கல்லூரி தனது ரூபி ஜூபிலியை 1 அக்டோபர் 2021 அன்று கொண்டாடியது
# அக்வினாஸ் கல்லூரி, எடகொச்சின்

## அங்கீகாரம் மற்றும் மதிப்பீடு

இக்கல்லூரியானது பல்கலைக்கழக மானியக் குழுவினால் அங்கீகாரம் பெற்றது மற்றும் அரசாங்கத்தால் அங்கீகரிக்கப்பட்ட சிறுபான்மை கல்வி நிறுவனமாகும்.
# அக்வினாஸ் கல்லூரி, எடகொச்சின்

## வழங்கப்படும் படிப்புகள்

B.A ஆங்கிலம் மாடல் 2 உரையாடல் ஆங்கிலத்தில் ஆசிரியர்  
பி.ஏ பொருளாதாரம்  
பி.காம் மார்க்கெட்டிங்  
பி.காம் வரிவிதிப்பு  
பி.எஸ்சி இயற்பியல்  
பி.எஸ்சி கணிதம்  
பி.எஸ்சி எலக்ட்ரானிக்ஸ்  
M.Com நிதி மற்றும் வரிவிதிப்பு  
எம்.காம் மார்க்கெட்டிங்  
எம்.எஸ்சி பயோ டெக்னாலஜி  
எம்.எஸ்சி புள்ளியியல்  
எம்.எஸ்சி இயற்பியல்
# அக்வினாஸ் கல்லூரி, எடகொச்சின்

## குறிப்பிடத்தக்க அலுமினி

வினய் கோட்டை, நடிகர்
# அவ்சா மக்கள்

**ஹௌசா மக்கள்** (*Hausa*)மேற்கு ஆப்பிரிக்கா நாடுகளில், ஆபிரிக்க-ஆசிய மொழிகளில் ஒன்றான ஹவுசா மொழியை பேசும் மக்கள் ஆவார்.  
ஆப்பிரிக்காவின் வடக்கு நைஜீரியா, நைஜர், ஐவரி கோஸ்ட், சூடான், கமரூன், கானா, பெனின்
எரித்திரியா, டோகோ, காபொன் தெற்கு அல்ஜீரியாபோன்ற சாகேல் பிரதேச நாடுகளில் 86 மில்லியன் அவ்சா மக்கள் வாழ்கின்றனர். அவ்சா மக்களில் 90% இசுலாம் சமயத்தைப் பின்பற்றுகின்றனர்.
# அவ்சா மக்கள்

## தொழில் & வணிகம்

பெரும்பாலான அவ்சா ஆண்கள் அரசு பதவிகள், இஸ்லாமிய மதகுரு (IMAM), பல்வேறு கைவினைப்பொருட்கள் செய்பவர்கள், வணிகர்கள், இசைக் கலைஞர்கள் மற்றும் கசாப்புக் கடைக்காரர்களாக உள்ளனர். மேலும் தோல் பதனிடுதல், தோல் வேலை செய்தல், சேணம் கட்டுதல், நெசவு செய்தல், மரவேலை செய்தல் மற்றும் இரும்பு கொல்லம் பட்டறை வேலைகள் செய்கின்றனர்.
# அவ்சா மக்கள்

## இதனையும் காண்க

- ஹவுசா மொழி
- சாகேல் பிரதேசம்
# நித்திய கர்மா

**நித்யகர்மம்** (नित्यकर्म ) என்பது இந்து மதத்தில் அன்றாட பயிற்சிக்காக வேதங்கள் பரிந்துரைக்கின்ற கட்டாய கடமைகளைக் குறிக்கிறது. மீமாம்ச தத்துவம் கர்மாவை மூன்று வகைகளாக பிரிக்கிறது. அவைகள் நிசித்தகர்மா, காம்யகர்மா மற்றொன்று நித்யகர்மா ஆகும். இது சைவ சித்தாந்த தத்துவத்திலும் இடம்பெற்றுள்ளது.
# நித்திய கர்மா

## விளக்கம்

பராசரரின் கூற்றுப்படி, ஆறு செயல்பாடுகள் நித்திய கர்மங்களாகக் கருதப்படுகின்றன.  
- ஸ்னானா (குளித்தல்)
- சந்தியாவந்தனம் (காலை மற்றும் மாலை இறைவழிபாடு செய்வது)
- வேதங்களை பாராயணம் செய்தல்
- மூதாதையர்களை வழிபடுதல்
- ஹோமம் (தீக்கு பிரசாதம்)
- தர்பனா (கடவுள்களை வழிபடுதல்)
# தாதுக்கள் (ஆயுர்வேதம்)

**தாதுக்கள்** (**Dhātus)** என்பது நாம் உண்ணும் உணவானது செரித்து இரசமாகி , இரத்தமாகி, தசையாகி, கொழுப்பாகி, எழும்பாகி கடைசியில் சுக்கில சுரோணிதமாகும் வரை உடலில் தொடர்ந்து நடைபெறும் பல இரசாயன மாற்றங்களை குறிக்கிறது.
# தாதுக்கள் (ஆயுர்வேதம்)

## தாதுக்களின் தன்மாற்றம்

- ரச தாது (இரசம்) நாம் உண்ணும் உணவு இரசமாக மாறுவது .இந்த தாதுவின் முக்கிய செயல்பாடு ஊட்டச்சத்து ஆகும்.
- இரத்த தாது (இரத்தம் ) இது உணவு செரிமானத்திற்குப் பிறகு உருவாகும் இரண்டாவது தாது ஆகும்.இரசம் இரத்தமாக மாறுகிறது.
# தாதுக்கள் (ஆயுர்வேதம்)

## தாதுக்கள் பற்றி திருமந்திரம்

திருமந்திரப்பாடல் : 2125</br>இரத முதிர மிறைச்சிதோன் மேதை</br>மருவிய வத்தி வழும்பொடு மச்சை</br>பரவிய சுக்கிலம் பாழா முபாதி</br>உருவ மலாலுட லொன்றென லாமே.
# நகரிடை தொடருந்து சேவை

, போஸ்டன்- வாஷிங்டன் நகரங்களுகு இடையிலான சேவைகளை வழங்கும் அசெலா விரைவுத் தொடருந்து; (2011)]]  
**நகரிடை தொடருந்து சேவை** (ஆங்கிலம்: *Inter-city rail*) என்பது நீண்ட தூர நகரங்களை இணைக்கும் தொடருந்து சேவை ஆகும். பொதுவாக, இந்தச் சேவையில் விரைவுத் தொடருந்துகள் பயன்படுத்தப்படுகின்றன.  
இந்தச் சேவை, பயணிகள் அல்லது பிராந்திய ரயில்களை விட நீண்ட தூரத்திற்கு நகரங்களை இணைக்கிறது. இவை அவற்றின் புறப்படுமிடம் மற்றும் சேருமிட நிலையங்களுக்கு இடையில் சில அல்லது நிறுத்தங்களே இல்லாமல் பயணிக்கும்.
# நகரிடை தொடருந்து சேவை

## பொது

நகரிடை தொடருந்து சேவை என்பது வரையறுக்கப்பட்ட நிறுத்தங்களைக் கொண்டவை; மற்றும் நீண்ட தூரப் பயணத்திற்குச் சேவை செய்யும் தொடருந்து வண்டிகளைக் கொண்டவை.  
நகரங்களுக்கு இடையிலான தொடருந்துகள் சில வேளைகளில் பன்னாட்டுச் சேவைகளையும் வழங்குகின்றன. ஐரோப்பாவில் இந்த வழக்கம் மிகவும் பரவலாக உள்ளது. 10,180,000-சதுர-கிலோமீட்டர் (3,930,000-சதுர-மைல்) பரப்பளவிற்கு ஐரோப்பாவின் 50 நாடுகளும் அருகாமையில் இருப்பதால் இந்த நிலைமை சாத்தியமாகிறது. யூரோஸ்டார் *(Eurostar)* மற்றும் யூரோசிட்டி *(EuroCity)* போன்ற தொடருந்துச் சேவைகளை எடுத்துக்காட்டாகக் கூறலாம்.
# நகரிடை தொடருந்து சேவை

## வேகநிலை

நகரங்களுக்கு இடையிலான தொடருந்து வழித்தடங்களின் வேகம் மிகவும் மாறுபட்டது. இந்தச் சேவையின் தொடருந்துகள் மலைப் பகுதிகளில் 50 கி.மீ. (31 மைல்) குறைவான வேகத்தில் செல்லும். புதிதாகக் கட்டப்பட்ட தடங்களில் அல்லது மேம்படுத்தப்பட்ட தடங்களில் அவற்றின் வேகம் 200-350 கி.மீ. (124-217 மைல்) வரையில் இருக்கும்.  
கார், பேருந்து மற்றும் பிற போக்குவரத்து முறைகளுடன் போட்டியிடும் வகையில், நகரிடை தொடருந்து சேவையின் சராசரி வேகம் 100 கி.மீ. (62 மைல்)-ஐ விட கூடுதலாக இருக்கும்.
# சஞ்சிதா கர்மா

இந்து சமயத்தில், **சஞ்சிதா கர்மா** என்பது மூன்று வகையான கர்மங்களில் ஒன்றாகும். பல பிறவிகளின் தொடர்பாக வித்தில் பதிவாகித் தனக்கும், தன் மூலம் பிறக்கும் பிற்காலக் குழந்தைகளுக்கும் அறிவு ஒழுக்கத் தரங்களாக சூக்கும வித்துவில் பதிந்து தொடருகின்ற வினைப் பதிவே சஞ்சித கர்மம் ஆகும்.  
ஒருவன் பிறந்து வாழுகின்ற காலத்தில் செய்கின்ற செயல்களின் விளைவுப் பதிவு, செய்தொழிலால் ஏற்பட்ட அறிவின் அனுபவம் ஆகியவை மூளையில் பதிந்து, திரும்பத் திரும்ப அது மனதுக்கு நினைவூட்டிச் செயலாக மாற்றுகின்ற விதியே **பிராரப்த கர்மம்** ஆகும் .  
புறமன இயக்கம் பதிவுகளாக புலன்களில் அமைந்து. இச்சை வயப்பட்டுச் செய்யப்படும் செயல்களின் விளைவு ஞானேந்திரியங்கள் மற்றும் கர்மேந்திரியங்களில் பதிவாகி திரும்பவும் உயிருக்கு ஊக்க மூட்டி மனம்,மொழி, செயல் மற்றும் ஆற்றல்கள் உடல் கருவிகளாகிய புலன்கள், உறுப்புகள் இவற்றில் திரும்பவும் ஊக்கமூட்டி செயல்படுத்தும் விதியே **ஆகாமிய கர்மம்** ஆகும் .
# சஞ்சிதா கர்மா

## இதனையும் காண்க

- கர்மங்கள்
# ஐஸ்ஹவுஸ்பீட்

**டாரன் ஜேசன் வாட்கின்ஸ் ஜூனியர்** (பிறப்பு: ஜனவரி 21, 2005), ஆன்லைன் மக்களிடையே **ஐஸ்ஹவுஸ்பீட்** அல்லது **ஸ்பீட்** என அறியப்படுகிறார், ஒரு அமெரிக்க யூடூபர் மற்றும் ஆன்லைன் ஸ்ட்ரீமர் ஆவார். தன் லைவ்ஸ்ட்ரீம்களில் திடீர் மற்றும் ஆற்றல்மிக்க நடத்தை, மெய்நிகர் வாழ்வியல் ஸ்ட்ரீம்களை உலகின் பல பகுதிகளில் பகிர்ந்து வருகிறார்.  
வாட்கின்ஸ் தனது யூடூப் சேனலை 2016 இல் பதிவு செய்தார், அங்கு அவர் வீடியோ கேம் காட்சிகளைப் பகிரத் தொடங்கினார். 2021 இல் அவரது மோசமான நடத்தை மற்றும் கருத்துகள் காரணமாக அவர் ஆன்லைனில் கவனத்தைப் பெற்றார். ஒரு சம்பவம் காரணமாக அவர் Twitch மற்றும் Valorant என்ற விளையாட்டில் இருந்து தடைசெய்யப்பட்டார், பின்னர் அவர் YouTube இல் ஸ்ட்ரீம் செய்யத் தொடங்கினார். 2022 இல், அவர் கால்பந்து சார்ந்த உள்ளடக்கங்களுக்கு மாறத் தொடங்கினார், குறிப்பாக கிறிஸ்டியானோ ரொனால்டோவின் ஆதரவாளராக இருந்து, அவரைச் சுற்றி பல்வேறு நிகழ்ச்சிகளில் கலந்துகொண்டார். இதன் மூலம் Sidemen Charity Match போன்ற நிகழ்வுகளில் பங்கேற்று, 2023 ஆம் ஆண்டு ஜூன் மாதத்தில் ரொனால்டோ உட்பட பல சிறந்த விளையாட்டாளர்களை சந்தித்தார்.  
வாட்கின்ஸ் இசைத்துறையிலும் தன்னை முயற்சித்துள்ளார். அவர் தனது 2022 களின் "World Cup" எனும் சிங்கிளை வெளியிட Warner Records உடன் ஒப்பந்தம் செய்தார், இது பல நாடுகளில் பட்டியலில் இடம்பிடித்தது. 2022 ஆம் ஆண்டு 12ஆவது Streamy விருதுகளில் அவரை "Breakout Streamer of the Year" என்ற பட்டத்தைப் பெற்றார்.
# கோல்மனைட்டு

**கோல்மனைட்டு** (*Colemanite*) என்பது (Ca<sub>2</sub>B<sub>6</sub>O<sub>11</sub>·5H<sub>2</sub>O) என்ற குறியீட்டால் கோல்மனைட்டு கனிமத்தை அடையாளப்படுத்துகிறது.  
கோல்மனைட்டு முதன்முதலில் 1884 ஆம் ஆண்டு ஐக்கிய அமெரிக்காவின் கலிபோர்னியாவில் உள்ள இன்யோ மாகாணத்தில் அமைந்துள்ள டெத் வேலியில் உள்ள பேர்னாசு கிறீக்கு பகுதியில் கண்டறியப்பட்டது. முதலில் கண்டுபிடிக்கப்பட்ட இடமான ஆர்மனி போராக்சு ஒர்க்சு சுரங்கத்தின் உரிமையாளரான வில்லியம் டெல் கோல்மேன் (1824-1893) நினைவாக கனிமத்திற்கு கோல்மனைட்டு எனப் பெயரிடப்பட்டது.
# கோல்மனைட்டு

## பயன்கள்

கோல்மனைட்டு போரானின் முக்கியமான தாதுவாகும். 1926 ஆம் ஆண்டில் கெர்னைட்டு தாது கண்டுபிடிக்கும் வரை மிக முக்கியமான போரான் தாதுவாக இது இருந்தது. வெப்பத்தை எதிர்க்கும் கண்ணாடி உற்பத்தி போன்ற பல தொழில்துறை பயன்பாடுகளைக் கொண்டுள்ளது.
# அனந்தநாக் ரஜௌரி மக்களவைத் தொகுதி

**அனந்தநாக் ரஜௌரி மக்களவை தொகுதி** (*Anantnag–Rajouri Lok Sabha constituency*) என்பது வட இந்தியாவில் சம்மு காசுமீரில் உள்ள இந்திய நாடாளுமன்ற மக்களவையின் ஐந்து தொகுதிகளில் ஒன்றாகும்.
# அனந்தநாக் ரஜௌரி மக்களவைத் தொகுதி

## சட்டமன்றத் தொகுதிகள்

| 36 | ஜைனாபோரா | சோபியான் | செளகத் உசேன் | ஜம்மு காஷ்மீர் தேசிய மாநாட்டு கட்சி |
| --- | --- | --- | --- | --- |
| 38 | டி. எச். போரா | குல்காம் | சாகினா இட்டூ | ஜம்மு காஷ்மீர் தேசிய மாநாட்டு கட்சி |
| 39 | குல்காம் | முகமது யூசுப் தாரிகாமி | இந்தியப் பொதுவுடமைக் கட்சி (மார்க்சிஸ்ட்) |  |
| 40 | தேவாசர் | பீர்சாடா பெரோசு அகமது | ஜம்மு காஷ்மீர் தேசிய மாநாட்டு கட்சி |  |
| 41 | தூரம். | அனந்தநாக் | குலாம் அகமது மிர் | இந்திய தேசிய காங்கிரசு |
| 42 | கோகர்நாக் (ப.கு.) | ஜாபர் அலி கட்டானா | ஜம்மு காஷ்மீர் தேசிய மாநாட்டு கட்சி |  |
| 43 | அனந்த்நாக் மேற்கு | அப்துல் மஜீத் பட் | ஜம்மு காஷ்மீர் தேசிய மாநாட்டு கட்சி |  |
| 44 | அனந்த்நாக் | பீர்சாடா முகமது சையத் | இந்திய தேசிய காங்கிரசு |  |
| 45 | ஸ்ரீகுஃப்வாரா-பிஜ்பெஹ்ரா | பசீர் அகமது சா வீரி | ஜம்மு காஷ்மீர் தேசிய மாநாட்டு கட்சி |  |
| 46 | ஷாங்குஸ்-அனந்த்நாக் கிழக்கு | ரியாசு அகமது கான் | ஜம்மு காஷ்மீர் தேசிய மாநாட்டு கட்சி |  |
| 47 | பெகல்காம் | அல்தாப் அகமது வானி | ஜம்மு காஷ்மீர் தேசிய மாநாட்டு கட்சி |  |
| 84 | நவ்சேரா | ரஜௌரி | சுரீந்தர் குமார் சவுத்ரி | ஜம்மு காஷ்மீர் தேசிய மாநாட்டு கட்சி |
| 85 | ரஜோரி (ப.கு.) | இப்த்கர் அகமது | இந்திய தேசிய காங்கிரசு |  |
| 86 | புத்தால் (ப.கு.) | ஜாவித் இக்பால் | ஜம்மு காஷ்மீர் தேசிய மாநாட்டு கட்சி |  |
| 87 | தனமண்டி (ப.கு.) | முசாபர் இக்பால் கான் | சுயேச்சை |  |
| 88 | சுரன்கோட் (ப.கு.) | பூஞ்ச் | சவுத்ரி முகமது அக்ரம் | சுயேச்சை |
| 89 | பூஞ்ச் ஹவேலி | அஜாஸ் அகமது ஜான் | ஜம்மு காஷ்மீர் தேசிய மாநாட்டு கட்சி |  |
| 90 | மெந்தர் (ப.கு.) | ஜாவேத் அகமது ராணா | ஜம்மு காஷ்மீர் தேசிய மாநாட்டு கட்சி |  |
# அனந்தநாக் ரஜௌரி மக்களவைத் தொகுதி

## நாடாளுமன்ற உறுப்பினர்கள்

| 2024 | மியான் அல்தாப் அகமது லார்வி | ஜம்மு காஷ்மீர் தேசிய மாநாட்டு கட்சி | } |
| --- | --- | --- | --- |
# போயிகா மெலனோட்டா

***போயிகா மெலனோட்டா*** (*Boiga melanota*) என்பது மேற்கத்திய அலையாத்திக் காட்டுப் பூனைப்பாம்பு பொதுவாக அறியப்படுகிறது. இது ஆசியாவின் மிகப்பெரிய பூனைப்பாம்புகளில் ஒன்றாகும். இது தாய்லாந்து, மேற்கு மலேசியா, சிங்கப்பூர் மற்றும் இந்தோனேசியாவில் (சுமாத்திரா) காணப்படுகிறது. இது 40 முதல் 50 மஞ்சள் கோடுகளால் குறிக்கப்பட்ட பளபளப்பான நீலக் கருப்பு நிறத்தில் இப்பாம்பு காணப்படும். வாய் மற்றும் தொண்டை பகுதி மஞ்சள் நிறமாகவும், உடலின் உட்புறம் மஞ்சள் நிறமாகவும் இருக்கும். கண்கள் சாம்பல் நிறத்தில் உள்ளன. இது இலேசான நச்சுப் பாம்பாக வகைப்படுத்தப்பட்டுள்ளது.
# போயிகா மெலனோட்டா

## நடத்தை

ஒரு முதிர்ந்த சதுப்புநிலப் பாம்பு 2.5 மீட்டர் (8 அங்குலம்) நீளம் வரை காணப்படும். இது இரவில் சுறுசுறுப்பாகச் செயல்படுகிறது. பறவை, எலி மற்றும் பறவைகளின் முட்டைகளை இதன் முக்கிய உணவாக வேட்டையாடுகிறது. இதன் பெரிய தலை மற்றும் வாய் இதன் இரையை எளிதில் விழுங்க உதவுகிறது. சமீபத்தில் *டென்ட்ரோபிலா* குடும்பத்திற்குள் மறு வகைப்படுத்தப்பட்ட இவை ஒத்த நிறம் மற்றும் பின்னோக்கிய விசப் பல் போன்ற சில உடல் பண்புகளைப் பகிர்ந்து கொள்கின்றன.
# விக்கிப்பீடியா:தொடர்-தொகுப்பு 2025

தொடர்-தொகுப்பு நிகழ்வினை 2025 ஆம் ஆண்டில் நடத்துவதற்கான திட்டப் பக்கம்.  
திட்டத்திற்கான மேல்-விக்கி பக்கம்: Tamil Wikipedia Content Enrichment Meet 2025
# விக்கிப்பீடியா:தொடர்-தொகுப்பு 2025

## நோக்கம்

பங்களிப்பாளர்கள் நேரில் ஒன்றுகூடி, கவனக்குவியம் பெற்ற தொகுத்தல் பணியைச் செய்தல். இரண்டு தொடர்ச்சியான நாட்களுக்கு இப்பணிகள் நடைபெறும்.
# விக்கிப்பீடியா:தொடர்-தொகுப்பு 2025

## கவனக்குவியம்

:  
திட்டப் பக்கம்: [[விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2025
# விக்கிப்பீடியா:தொடர்-தொகுப்பு 2025

## அணுகுமுறை

1. 2024 ஆம் ஆண்டில் நடைபெற்ற தொடர்-தொகுப்பு நிகழ்வில் கலந்துகொண்ட பயனர்களை கலந்துகொள்ள ஊக்குவித்தல்.
1. முந்தைய நிகழ்வில் கலந்துகொள்ள தெரிவு செய்யப்பட்டு, கடைசி நேரத்தில் கலந்துகொள்ள இயலாத பயனர்களை இந்த நிகழ்வில் கலந்துகொண்டு பங்களிக்கச் செய்தல்.
1. முந்தைய நிகழ்வில் கலந்துகொள்ள விண்ணப்பிக்காதவர்களுக்கு வாய்ப்பு வழங்குதல்.
1. முந்தைய நிகழ்வில் நடைமுறைப்படுத்திய செயல்வழியைப் பயன்படுத்தி, செம்மைப்படுத்தும் பணியைச் செய்தல்.
1. பெறும் அனுபவத்தின் அடிப்படையில், செம்மைப்படுத்தும் பணியினை தொடர்ந்து செய்து இலக்கினை எட்டுதல்.
# விக்கிப்பீடியா:தொடர்-தொகுப்பு 2025

## இலக்கு

கூகுள் தமிழாக்கக் கட்டுரைகளை செம்மைப்படுத்துதல்:
- முதற்கட்ட திட்டமிடல் - 174 கட்டுரைகள்
- கலந்துகொண்ட பயனர்கள் எண்ணிக்கையின் அடிப்படையில் மாற்றம் பெற்ற இலக்கு - 162 கட்டுரைகள்
# விக்கிப்பீடியா:தொடர்-தொகுப்பு 2025

## நிகழ்விற்கான திட்டம்

- தேதி: மார்ச் 15, மார்ச் 16 (சனிக்கிழமை, ஞாயிற்றுக்கிழமை)
- ஊர்: சேலம், தமிழ்நாடு
- நிகழ்விடம்: ZIBE SALEM BY GRT HOTELS, ஓமலூர் முக்கியச் சாலை, சேலம் - 636009
- நேரம்: காலை 9 மணி முதல் மாலை 5 மணி வரை
- கலந்துகொள்பவர்கள்: 24 பயனர்கள்
# விக்கிப்பீடியா:தொடர்-தொகுப்பு 2025

## திட்ட ஒருங்கிணைப்பாளர்கள்

1. நிகழ்வு நடத்துவதற்கான நிதி மேலாண்மைப் பொறுப்பு. - மா. செல்வசிவகுருநாதன் (பேச்சு) 04:28, 22 அக்டோபர் 2024 (UTC)
1. நிகழ்வு நடக்கும் விடுதி அலுவலகத்துடனான ஒருங்கிணைப்பு. - --Balu1967 (பேச்சு) 07:57, 24 சனவரி 2025 (UTC)
1. கலந்துகொள்பவர்களுடனான தொடர்பாடல். - <font face="Casteller" size="4">ஸ்ரீதர். ஞா</font> 💬உரையாடுக 13:56, 24 சனவரி 2025 (UTC)
1. நிகழ்வு வடிவமைப்பு. - மா. செல்வசிவகுருநாதன் (பேச்சு) 05:20, 8 மார்ச்சு 2025 (UTC)
1. நிகழ்ச்சி நெறியாளுகை. - --மகாலிங்கம் இரெத்தினவேலு 05:00, 25 சனவரி 2025 (UTC)
1. 3 மாதங்களுக்குப் பிறகு அறிக்கை தாக்கல் செய்தல். - மா. செல்வசிவகுருநாதன் (பேச்சு) 07:23, 24 சனவரி 2025 (UTC)
# விக்கிப்பீடியா:தொடர்-தொகுப்பு 2025

## நிகழ்வில் கலந்துகொள்வதற்கான முன்பதிவு

நிகழ்வில் கலந்துகொள்ளவும், பயணச் செலவுகளுக்கான நிதிநல்கையைப் பெறுவதற்கும் விண்ணப்பிக்குமாறு பயனர்களை கேட்டுக்கொள்கிறோம்.  
- முன்பதிவு தொடங்கிய நாள்: **24-சனவரி-2025**  
- முன்பதிவு நிறைவடையும் நாள்: **07-பிப்ரவரி-2025 (இந்திய நேரம் இரவு 11.30 மணி)**  
- தேர்ந்தெடுக்கப்பட்டவர்களின் பட்டியல் வெளியிடப்படும் நாள்: 09-பிப்ரவரி-2025 (இந்திய நேரம் இரவு 10 மணி)
# விக்கிப்பீடியா:தொடர்-தொகுப்பு 2025

## நிகழ்வில் கலந்துகொள்வதற்கான முன்பதிவு

### முக்கியக் குறிப்புகள்

- இந்தியா, இலங்கை ஆகிய நாடுகளில் வாழும் தமிழ் விக்கிப்பீடியா பயனர்கள் அனைவரும் விண்ணப்பிக்கலாம்.
- இந்த நிகழ்வானது பணியாற்றும் நிகழ்வாக வடிவமைக்கப்பட்டுள்ளது.
- பங்களிப்பதற்கான பயிற்சியாகவோ அல்லது விக்கிமீடியர்களின் சந்திப்பு நிகழ்வாகவோ வடிவமைக்கப்படவில்லை. தமிழ் விக்கிப்பீடியாவின் வளர்ச்சிக்கு நேரடியாக பயன் ஏற்படுத்துவது இந்த நிகழ்வின் நோக்கமாகும்.
- நிகழ்வின்போதும், நிகழ்விற்குப் பிறகும் பயனர்கள் ஆற்றவேண்டிய பங்களிப்புகள் குறித்து இலக்குகள் நிர்ணயிக்கப்பட்டுள்ளன. விவரங்களுக்கு இங்கு காணுங்கள்: **இலக்குகள்**
- ஆர்வமுடன் பங்களித்து, இலக்கை நோக்கி பயணிப்பவர்களுக்கு தேவைப்படும் உதவிகள் செய்யப்படும். எடுத்துக்காட்டுகள்: பணியை செய்து முடிப்பதற்கான சிறந்த செயல்வழி குறித்த வழிகாட்டல், தொழினுட்ப உதவிகள்.  
▶ கலந்துகொள்வோரின் பொறுப்புகள், தங்குமிடம், உணவு ஏற்பாடு, மதிப்பூதியம் இவை குறித்து அறிந்துகொண்டு, முன்பதிவு செய்ய **இங்கு** சொடுக்கவும்.
# திரேகாம் சட்டமன்றத் தொகுதி

இந்தியாவின் வட மாநிலமான சம்மு மற்றும் காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் **திரேகாம்** தொகுதியும் ஒன்றாகும். பாரமுல்லா மக்களவைத் தொகுதியில் உள்ள சட்டமன்றத் தொகுதிகளிள் திரேகாமும் ஒன்று. 2024 சம்மு காசுமீர் சட்டப் பேரவைத் தேர்தலில் திரேகாம் தொகுதியில் போட்டியிட்ட ஜம்மு காஷ்மீர் தேசிய மாநாட்டு கட்சி வேட்பாளர் சைபுல்லா மிர் 18002 வாக்குகள் அதிகம் பெற்று வெற்றி பெற்றார்.
# பவுண்டு (கால்நடைச் சிறை)

**பவுண்டு** அல்லது **பவுண்டி** (*Animal pound*) என்பது சாலையில் அல்லது அடுத்தவர் தோட்டத்தில் அத்துமீறி வந்த கால்நடைகளை சிறைபிடிக்கும் இடமாகும். விலங்குகளை அவற்றின் உரிமையாளர்களால் உரிமை கோரப்படும் வரை அல்லது சிறைபிடிக்கப்பட்டு பராமரித்த செலவைக் கொடுக்கும் வரை இந்த தனித்துவமான தொழுவத்தில் அடைத்துவைக்கப்படும்.
# பவுண்டு (கால்நடைச் சிறை)

## சொற்பிறப்பியல்

"**பின்ஃபோல்ட்**"மற்றும்"**பவுண்ட்**" ஆகிய சொற்கள் சாக்சன் இனமக்களிடமிருந்து உருவானவை. *Pundfald* மற்றும் *pund* ஆகிய இரண்டும் அடைத்துவைக்கும் இடத்தைக் (பட்டி) குறிப்பவையாகும்.  
பவுண்டுக்கு பொறுப்பான ஊழியரின் பெயர் "**பிண்டர்**" என்பதாகும். இது சிலரின் குடும்பப்பெயராகவும் இருக்கிறது.
# பவுண்டு (கால்நடைச் சிறை)

## கிராம பவுண்டு

**கிராம பவுண்டு** பெரும்பாலான இங்கிலாந்தின் நடுக்கால கிராமங்களின் அம்சமாக இருந்தன. மேலும் இவை ஆங்கிலேயரின் குடியேற்றப் பகுதிகளான வட அமெரிக்கா, அயர்லாந்து, இந்தியா போன்ற பகுதிகளிலும் காணப்படுகின்றன.  
இது உயரமான மதில் சுவர் கொண்ட தொழுவமாகவும், பூட்டக்கூடிய கதவுகளைக் கொண்டதாகவும் இருக்கும். அத்துமீறி வந்த ஆடுகள், பன்றிகள், மாடுகள் ஆகியவற்றை உரிமையாளர்களால் உரிமை கோரப்படும் வரை அடைத்து வைத்திருப்பதே இதன் பொதுவாக பயன்பாடாகும். பொதுவாக தண்டத் தொகை அல்லது வரி செலுத்துவதும் வரை அவை அடைத்து வைக்கப்பட்டிருக்கும். பவுண்டு என்பது பொதுவாக 20 சதுர மீட்டர் (225 சதுர அடி) அல்லது 0.20 ஹெக்டேர் (1⁄2 ஏக்கர்) பரப்பளவுக்கு வட்டமாகவோ சதுரமாகவோ இருக்கும். கிராம பவுண்டுகளின் அளவும், வடிவமும் மாறுபடும். சில நான்கு பக்கங்கள் கொண்டு—செவ்வகம், சதுரம் அல்லது ஒழுங்கற்ற வடிவமாகவும்-மற்றவை வட்டமானவையாக இருக்கும். அளவு என்றால் அவை சில சதுர மீட்டர் (சில சதுர அடி) முதல் வரை பரப்பளவில் மாறுபடும். ஆரம்பகால பவுண்டுகள் முட்புதற்களாளான உயிர்வேலிகளைக் கொண்டிருந்தன, ஆனால் பெரும்பாலானவை கல் அல்லது செங்கலில் கட்டப்பட்டவையாக இருந்தன. பவுண்டுகள் இடைக் காலத்திலிருந்து அறியப்படுகின்றன. 16 ஆம் நூற்றாண்டில் பெரும்பாலான கிராமங்கள் மற்றும் நகரங்களில் பவுண்டு இருந்தன. இன்று எஞ்சியுள்ளவற்றில் பெரும்பாலானவை 16 மற்றும் 17 ஆம் நூற்றாண்டுகளைச் சேர்ந்தவை. ஆனால் பெரும்பாலானவை இடிந்து விழுந்துவிட்டன.  
1930 இல் *சசெக்ஸ் கவுண்டி இதழில்* குறிப்பிடபட்டுள்ளது:
# கரோனெல்லா

***கரோனெல்லா*** (*Coronella*) என்பது *கொலுபிரிடே* குடும்பத்தைச் சேர்ந்த நச்சற்ற பாம்புகளின் ஒரு பேரினம் ஆகும். இந்த பேரினம் ஐரோப்பா, வட ஆப்பிரிக்கா மற்றும் மேற்கு ஆசியாவில் மட்டுமே காணப்படுகிறது.  
: ***பொதுவான பெயர்கள்** மென்மையான பாம்புகள்.*
# கரோனெல்லா

## புவியியல் வரம்பு

*கரோனெல்லா* பேரினத்தில் உள்ள சிற்றினங்கள் ஐரோப்பா, வட ஆபிரிக்கா மற்றும் மேற்கு ஆசியாவில் காணப்படுகின்றன.
# அபூர்வ சகோதரர்கள்

**அபூர்வ சகோதரர்கள்** (*Apoorva Sagodharargal*) என்பது கீழ்கண்ட இந்தியத் தமிழ்த் திரைபடங்களைக் குறிக்கலாம்:  
- *அபூர்வ சாகோதரர்கள்* (1949 திரைப்படம்)
- *அபூர்வ சாகோதரர்கள்* (1989 திரைப்படம்)
- அபூர்வ சாகோதரர்கள் (ஒலிப்பதிவு), 1989 திரைப்படத்தின்
# அபூர்வ சகோதரர்கள்

## இதையும் காண்க

- அபூர்வ சகோதரிகள்
# ஆஸ்திரேலியாவில் அரசியல்

, கான்பரா]]
**ஆஸ்திரேலியாவில் அரசியல்**, 1 சனவரி 1901 அன்று பிரித்தானியப் பேரரசின் காலனி ஆதிக்கத்திலிருந்து விடுதலை அடைந்த ஆஸ்திரேலியாவில் கூட்டமைப்பு உருவானது. எழுதப்பட்ட அரசியலமைப்பின் கீழ் ஒரு அரசியலமைப்பு முடியாட்சியாக செயல்படுகிறது.. இது ஐக்கிய இராச்சியம் போன்று நாடாளுமன்ற முறையில் நிர்வகிக்கப்படுகிறது. இங்கு அதிகாரம், ஆத்திரேலியக் கூட்டமைப்பு அரசாங்கத்திற்கும், மாநிலங்களுக்கும் இடையில் பிரிக்கப்பட்டுள்ளது .  
தற்போது மூன்றாம் சார்லஸ் ஆஸ்திரேலியா நாட்டிற்கும் மன்னராக உள்ளார். மன்னரின் பிரதிநிதியாக ஆஸ்திரேலியாவின் **தலைமை ஆளுநர்** செயல்படுகிறார். அதே நேரத்தில் ஆஸ்திரேலியா அரசாங்கத்தின் தலைவர் பிரதம அமைச்சர் ஆவார். தற்போதைய பிரதம அமைச்சர் அந்தோனி அல்பானீஸ் ஆவார் .  
ஆஸ்திரேலியா உலகின் ஆறாவது பழமையான தொடர்ச்சியான ஜனநாயகம் மற்றும் வாக்களிப்பது கட்டாயமான இரு கட்சி அமைப்பாக பெரும்பாலும் செயல்படுகிறது.  
ஆஸ்திரேலியாவை நிர்வகிப்பது நாடாளுமன்றம் (பிரதமர் , அமைச்சரவை மற்றும் அரசாங்கத் துறைகள்), நீதித்துறை (ஆஸ்திரேலிய உச்சநீதிமன்றம் மற்றும் மாநில நீதிமன்றங்கள்) மற்றும் மாநில சட்டமன்றங்கள் ஆகும். ஆத்திரேலியப் பிரதிநிதிகள் அவை எனும் கீழவையில் பெரும்பான்மை ஆதரவைக் கொண்ட கட்சி அல்லது கூட்டணியே ஆட்சி அமைக்கிறது.  
ஆஸ்திரேலியாவின் கூட்டாட்சி பாராளுமன்றம் (அரசியலமைப்பின் பிரிவு 1ல் வரையறுக்கப்பட்டுள்ளது) பிரதிநிதிகள் சபை (கீழ் சபை) மற்றும் செனட் சபை (மேலவை) என இரண்டு அவைகள் கொண்டது. பிரதிநிதிகள் சபை 151 உறுப்பினர்களைக் கொண்டுள்ளது. ஒவ்வொரு நாடாளுமன்றத் தொகுதி சுமார் 1,65,000 மக்களைக் கொண்ட ஒரு தனிப்பட்ட தேர்தல் மாவட்டத்தைப் பிரதிநிதித்துவப்படுத்துகிறது. செனட் சபை 76 உறுப்பினர்களைக் கொண்டுள்ளது: ஆஸ்திரேலியாவின் ஆறு மாகாணங்களிலிருந்து தலா 12 பேர் மற்றும் ஆஸ்திரேலியாவின் உள் பிரதேசங்களான ஆஸ்திரேலிய தலைநகர் பிரதேசம் மற்றும் ஆத்திரேலியாவின் வடக்குப் பிரதேசத்திலிருந்து தலா 2 பேர் தேர்ந்தெடுக்கப்படுகிறார்கள். .நாடாளுமன்றம் இயற்றும் ஒரு சட்டம் அரசியலமைப்பிற்கு உட்பட்டதா இல்லையா என்பதை ஆஸ்திரேலிய உச்சநீதிமன்றம் மட்டுமே பரிசீலிக்க முடியும்.  
ஆஸ்திரேலிய அரசாங்க அமைப்பு, ஐக்கிய இராச்சியம் மற்றும் அமெரிக்க ஐக்கிய நாடுகள் ( கூட்டாட்சி , எழுதப்பட்ட அரசியலமைப்பு , வலுவான இருசபை) ஆகியவற்றின் அரசியல் அமைப்புகளிலிருந்து பெறப்பட்ட கூறுகளை தனித்துவமான உள்ளூர் அம்சங்களுடன் ஒருங்கிணைக்கிறது.
# ஆஸ்திரேலியாவில் அரசியல்

## ஆஸ்திரேலியா அரசியலமைப்பின் மூன்று கிளைகள்

1. ஆஸ்திரேலிய நாடாளுமன்றம்
1. மாநிலங்களின் நாடாளுமன்றம்
1. ஆஸ்திரேலிய உச்சநீதிமன்றம்
# ஆஸ்திரேலியாவில் அரசியல்

## கூட்டாட்சி முறை

ஆஸ்திரேலியா ஒரு கூட்டாச்சி முறையில் இயங்கும் நாடாகும். இது மூன்று நிலை அரசாங்கங்களுக்கு வெவ்வேறு அதிகாரங்கள் மற்றும் பொறுப்புகளைக் கொண்டுள்ளது: கூட்டாட்சி நாடாளுமன்றம், மாநிலங்களின் சட்டமன்றம் மற்றும் உள்ளாட்சி அமைப்புகள் ஆகும். .  
மாநிலங்களின் மாறுபட்ட மக்கள் தொகையைப் பிரதிபலிக்கும் அடிப்படையில் நாடாளுமன்றத்தின் பிரதிநிதிகள் சபை (கீழவை) உறுப்பினர்கள் தேர்ந்தெடுக்கப்படுகின்றனர். . எனவே நாடாளுமன்றத்தில் அதிக மக்கள்தொகை கொண்ட மாநிலமான நியூ சவுத் வேல்ஸில் 48 உறுப்பினர்களும்; குறைந்த மக்கள் தொகை கொண்ட டாஸ்மேனியாவில் ஐந்து உறுப்பினர்களும் உள்ளனர். ஆனால் மாநிலங்களுக்கிடையேயான சமத்துவத்தின் அடிப்படையில் செனட் (மேலவை) சபை உறுப்பினர்கள் தேர்ந்தெடுக்கப்படுகின்றனர். மக்கள் தொகையைப் பொருட்படுத்தாமல் அனைத்து மாநிலங்களும் தலா 12 செனட்டர்களைத் தேர்ந்தெடுக்கின்றது. ஆனால் ஆஸ்திரேலிய தலைநகர் பிரதேசம் மற்றும் வடக்கு பிரதேசத்திலிருந்து மேலவைக்கு (செனட் சபை) ஒவ்வொன்றும் இரண்டு உறுப்பினர்களை மட்டும் தேர்ந்தெடுக்கப்படுகிறது.  
ஆஸ்திரேலியா கூட்டாட்சி அரசு பணத்தாள் அச்சடித்தல், மத்திய வங்கி, வெளியுறவுத்துறை, மாநிலங்களுக்கு இடையே வர்த்தகம், பாதுகாப்புத் துறை போன்ற சில விஷயங்களில் மட்டுமே சட்டம் இயற்றலாம். சுகாதாரம் மற்றும் கல்விக்கான பொறுப்பு மாநில சட்டமனறங்களுக்கு மட்டுமே உள்ளது. நிர்வாகத்தின் மூன்றாவது நிலையாக உள்ள உள்ளாட்சி மன்றங்கள், நகராட்சி அமைப்பில் உள்ளது .
# ஆஸ்திரேலியாவில் அரசியல்

## ஆஸ்திரேலியாவின் அரசியல் அமைப்பு

ஆஸ்திரேலியா அரசியலமைப்பு முடியாட்சி நாடாளுமன்ற ஜனநாயக முறையில் உள்ளது. அரசியலமைப்பின் பிரிவு 1ன் படி, ஒரு ஜனநாயக நாடாளுமன்றத்தை உருவாக்குகிறது, இது செனட் (மேலவை) மற்றும் பிரதிநிதிகள் சபை (கீழவை) என இரண்டு அவைகள் கொண்டது. . அரசியலமைப்பின் பிரிவு 51, ஆஸ்திரேலிய கூட்டாசி அரசாங்கத்திற்கும், 6 மாநில அரசாங்கங்களுக்கு சட்டமியற்றும் அதிகாரங்களை வழங்குகிறது மேலும், ஒவ்வொரு மாநிலத்திற்கும் அதன் சொந்த அரசியலமைப்பு உள்ளது. இதனால் ஆஸ்திரேலியா 7 சட்டம் இயற்றும் அதிகாரம் கொண்ட மன்றங்களைக் கொண்டுள்ளது. ஆஸ்திரேலிய உச்சநீதிமன்றம், ஆஸ்திரேலியா கூட்டாட்சி அரசாங்கம் மற்றும் மாநிலங்களுக்கு இடையே எழும் வழக்குகளை தீர்த்து வைக்கிறது.  
ஐக்கிய ஐராச்சியத்தின் மன்னர் ஆஸ்திரேலியாவின் குறியீட்டுத் தலைவராக உள்ளார். ஆஸ்திரேலியா தலைமை ஆளுநரை மன்னர் நியமிக்கிறார். அரசியலமைப்பு ஜனநாயகமாக, பங்கு அரசியலமைப்பு மற்றும் சடங்கு கடமைகளுக்கு மட்டுமே. தலைமை ஆளுநர் மன்னரின் பிரதிநிதியாக இருந்தாலும், தலைமை ஆளுநர் பெயரில் பல்வேறு அரசியலமைப்பு அதிகாரங்களைப் பயன்படுத்தினாலும், மற்ற அதிகாரங்களை அவர்கள் சுதந்திரமாக தங்கள் சொந்த உரிமையில் பயன்படுத்துகின்றனர். தலைமை ஆளுநர் ஆஸ்திரேலியாவை சர்வதேச அளவில் பிரதிநிதித்துவப்படுத்துகிறார்.  
ஆஸ்திரேலியாவில் முடியாட்சி நாடாளுமன்ற ஜனநாயகத்தை முடிவுக்குக் கொண்டுவருவதற்கு ஆஸ்திரேலிய குடியரசு இயக்கம் செயல்படுகிறது.1999ஆம் ஆண்டு பொது வாக்கெடுப்பில் , ஆஸ்திரேலிய மக்கள் அரசியலமைப்பை மாற்றுவதற்கான முன்மொழிவுக்கு வாக்களித்தனர். இந்த முன்மொழிவு அரசியலமைப்பில் இருந்து ஐக்கிய இராச்சியத்தின் இராணியை பற்றிய குறிப்புகளை நீக்கி , தலைமை ஆளுநருக்குப் பதிலாக பிரதமரால் பரிந்துரைக்கப்பட்ட குடியரசுத் தலைவரை நியமிக்க வேண்டும் என பரிந்துரைத்தது. ஆனால் நாடாளுமன்றத்தில் இந்த பரிந்துரை தோற்கடிக்கப்பட்டது.